Աբել Ագիլար

Աբել Էնրիկե Ագիլար Տապիաս (; ),  կոլումբիացի ֆուտբոլիստ, «Դալլաս» ֆուտբոլային ակումբի և Կոլումբիայի հավաքականի կիսապաշտպան։ 2014 և 2018 թվականների աշխարհի առաջնությունների մասնակից։

Ակումբային կարիերա 

Ագիլարը «Դեպորտիվո Կալի» ֆուտբոլային ակադեմիայի սան է։ Հիմնական կազմում նա իր նորամուտը կատարել է 2002 թվականին։ 2005 թվականին «Դեպորտիվոյի» կազմում Աբելը հաղթել է Կոլումբիայի առաջնությունում։ Ակումբում նա անցկացրել է 102 խաղ և խփել 3 գոլ։

2005 թվականին Ագիլարը տեղափոխվել է իտալական «Ուդինեզե» և  միանգամից վարձավճարով տեղափոխվել է Սերիա Բ-ի «Ասկոլի» հայտացուցակում թիմում օտարերկրացիների մեծ թվի պատճառով։ Տեղափոխությունը ձգձգվել է փաստաթղթերի հետ կապված խնդիրների պատճառով, և Աբելը բաց է թողել նախամրցաշրջանային պատրաստությունը և միացել թիմին ընդամենը մեկ ամսով։ «Ասկոլիի» կազմում իր նորամուտը նշել Ագիլարն այդպես էլ չի հասցրել և վերադարձել է «Ուդինեզե»։ 2006 թվականի փետրվարի 5-ին «Յուվենտուսի» դեմ խաղում Ագիլարը նշել է իր նորամուտը Սերիա Ա-ում` հանդիպման երկրորդ խաղակեսում փոխարինելով Անտոնիո Դի Նատալեին։

Բարձր մրցակցության պատճառով Ագիլարը չի կարողացել ամրապնդել իր տեղը ակումբում և սկսել է հանդես գալ վարձավճարով։ 2007/08 մրցաշրջանում Ագիլարն սկսել է խաղալ իսպանական Սեգունդայի «Խերեսում»։ 2008 թվականի օգոստոսի 31-ին «Կորդովայի» դեմ խաղում նշել է իր նորամուտը նոր ակումբում։ Դեկտեմբերի 14-ին «Տեներիֆեի» դեմ խաղում Աբելը խփել է իր առաջին գոլը նոր ակումբում։ Ալիկանտեի թիմի կազմում նա անցկացրել է 35 խաղ և խփել 9 գոլ։ Հաջորդ ակումբը, ուր վարձավճարով տեղափոխվել է ֆուտբոլիստը, եղել է «Սարագոսան»։ Օգոստոսի 30-ին «Տենեիֆեի» դեմ խաղում նա նշել է նորամուտը Լա Լիգայում։ Սեպտեմբերի 25-ին  Խիխոնի «Սպորտինգի» դեմ խաղում Աբելը խփել է իր առաջին գոլը նոր ակումբում։

«Ուդինեզեի» հետ պայմանագրի ժամկետի ավարտից հետո Ագիլարը մշտական պայմանագիր է կնքել «Էրկուլեսի» հետ։ 2012 թվականի ամռանը նա տեղափոխվել է «Դեպորտիվո Լա Կորունյա»։ Օգոստոսի 20-ին «Օսասունայի» դեմ խաղում նա նշել է նորամուտը նոր ակումբում։ Օգոստոսի 27-ին «Վալենսիայի» դեմ խաղում Աբելը խփել է երկու գոլ և օգնել իր թիմին խաղն ավարտել ոչ-ոքի։

2013 թվականին Ագիլարը հեռացել է Իսպանիայից և պայմանագիր է կնքել ֆրանսիական «Թուլուզի» հետ։ Օգոստոսի 31-ին «Բաստիի» դեմ խաղում Ագիլարը նշել է նորամուտը Լիգա 1-ում։ Դեկտեմբերի 8-ին «Մոնպելիեի» դեմ խաղում Աբելը խփել է իր առաջին գոլը «Թուլուզի» կազմում։ Ֆրանսիայում անցկացրած իր երրորդ տարում Ագիլարն ստացել է ծնկի վնասվածք, և ակումբը չի երկարաձգել նրա հետ պայմանագրի ժամկետը։ 2016 թվականին նա տեղափոխվել է պորտուգալական «Բելենենսիշ» ակումբ։ Փետրվարի 5-ին «Բենֆիկայի» դեմ խաղում Ագիլարը նշել է նորամուտը Սանգրիշ լիգայում։ Փետրվարի 13-ին «Մորեյրենսեի» դեմ խաղում Աբելը խփել է իր առաջին գոլը «Բելենենսիշի» կազմում։ 2016 թվականի ամռանն Ագիլարը վերադարձել է «Դեպորտիվո Կալի»։

2018 թվականի ամռանն Աբել Ագիլարը պայմանագիր է կնքել ամերիկյան «Դալլասի» հետ։

Միջազգային կարիերա 
2003 թվականին Աբել Ագիլարը Կոլումբիայի երիտասարդական հավաքականի կազմում մասնակցել է աշխարհի երիտասարդական առաջնությանը ԱՄԷ-ում։ Դեկտեմբերի 2-ին խմբային փուլի՝ Ճապոնիայի երիտասարդական հավաքականի դեմ խաղում դարձել է գոլի հեղինակ։ Առաջնության արդյունքում Ագիլարն ազգային թիմի կազմում արժանացել է բրոնզե մեդալի։ Նույն թվականին մասնակցել է Հարավային Ամերիկայի երիտասարդական առաջնությանը։

2004 թվականին Ագիլարն ընդգրկվել է Կոլումբիայի հավաքականի հայտացուցակում՝ մասնակցելու Պերուում անցկացվող Ամերիկայի գավաթի խաղարկությանը։ Մրցաշարի ընթացքում Աբելը խփել է երկու գոլ՝ աչքի ընկնելով Մխմբային փուլի՝ Պերուի դեմ խաղում և 1/4 եզրափակչի՝ Կոստա-Ռիկայի  հավաքականների դեմ խաղերում։

2005 թվականին Ագիլարը՝ որպես երիտասարդական հավաքականի ավագ, մասնակցել է աշխարհի երիտասարդական առաջնությանը Նիդեռլանդներում։ Նույն թվականին ազգային հավաքականի կազմում մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա խփել է երկու գոլ՝ աչքի ընկնելով խմբային փուլի՝ Տրինիդադ և Տոբագոյի հավաքականի դեմ խաղում և օգնելով իր թիմին 1/4 եզրափակչում հաղթել Մեքսիկայի հավաքականին։

2011 թվականին Ագիլարը երկրորդ անգամ մասնակցել է Ամերիկայի գավաթի խաղարկությանը։ Մրցաշարի ընթացքում խաղացել է Կոստա-Ռիկայի, Արգենտինայի, Բոլիվիայի և Պերուի հավաքականների դեմ։

2014 թվականին Աբելն ընդգրկվել է Կոլումբիայի ազգային հավաքականի հայտացուցակում՝ մասնակցելու աշխարհի առաջնությանը Բրազիլիայում։ Մրցաշարի ընթացքում խաղացել է Հունաստանի, Կոտ դ'Իվուարի և Ուրուգվայի հավաքականների դեմ։

2018 թվականին Ագիլարը մասնակցել է աշխարհի առաջնությանը Ռուսաստանում, որտեղ մասնակցել է Լեհաստանի հավաքականի դեմ խաղին։

Գոլերը Կոլումբիայի հավաքականում

Ձեռքբերումներ 

Թիմային

 «Դեպորտիվո Կալի»
  Կոլումբիայի չեմպիոն – Ֆին․ 2005

Միջազգային

 Կոլումբիա (մինչև 20)
  Հարավային Ամերիկայի առաջնության հաղթող – 2005

Ծանոթագրություններ

Արտաքին հղումներ 
 
 Hércules official profile 
 BDFutbol profile
 
 
 ESPN Soccernet stats 

Կոլումբիացի ֆուտբոլիստներ
Կոլումբիայի հավաքականի ֆուտբոլիստներ
Դեպորտիվո Լա Կորունյայի ֆուտբոլիստներ
Ռեալ Սարագոսայի ֆուտբոլիստներ
Դեպորտիվո Կալիի ֆուտբոլիստներ
Ուդինեզեի ֆուտբոլիստներ
Էրկուլեսի ֆուտբոլիստներ
Թուլուզի ֆուտբոլիստներ
Բելենենսիշի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Ֆուտբոլի կիսապաշտպաններ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ